钦定古今图书集成/明伦汇编/官常典/第509卷 > 明镐
## 钦定古今图书集成/明伦汇编/官常典/第509卷 > 明镐

按《宋史》本传：“镐字化基，密州安丘人。中进士第，补蕲
州防御推官。真宗崩，上《真颂》四十六篇，改大理寺丞。
薛奎领秦州，辟为节度判官。奎徙益州，辟知录事参
军。程琳代奎，奏为签书节度判官，就通判州事。迁太
常博士。还朝，仁宗问镐所能，奎称其沈鸷有谋，能断
大事。除开封推官，献《六穴书》。进尚书礼部员外郎，为”
三司户部判官，改刑部员外郎、京东转运使，迁兵部
员外郎、直史馆、益州路转运使。会岁饥，民无积聚，盗
贼间发，镐为平物价，募民为兵，人赖以安。知陵州楚
应几赃败，或告以先期奏之，镐曰：“获罪则已，安可欺
朝廷耶？”卒坐失察，降知同州。未逾月，会元昊寇延州，
起为陕西转运使。卤《破金明砦》既去，议修复其城，帅
臣拥兵不即进，而镐止以百馀骑自督将士，一月而
成。又常阅同州厢军，得材武者三百馀人，教以彊弩，
奏为“清边军”，号最骁悍。其后陕西、河东颇仿置之。迁
户部郎中、直昭文馆、知陕州，徙江、淮制置发运使，未
行，会贼破丰州，擢天章阁待制、河东都转运使。修建
宁、中候、百胜砦、镇川、清塞堡，凡五城。以劳迁左司郎
中。明年，擢龙图阁直学士、知并州。镐大巡边以备贼。
时边任多纨裤子弟，镐乃取尤不职者杖之，疲软者
皆自解去。遂奏择习事者守堡砦。军行，娼妇多从之。
镐欲驱逐，恶伤士卒心，会有忿争杀娼妇者，吏执以
白，镐曰：“彼来军中何耶？纵去不治。”娼妇闻，皆散走。以
枢密直学士、左谏议大夫知成德军。入知开封府。王
则叛，命镐为体量安抚使；则未下，又命参知政事文
彦博为宣抚使，以镐副之。贝州平，迁端明殿学士、给
事中，权三司使。诸将悉超迁都虞候，士卒八千四百
人，第其功为五等，每等迁一资。彦博数推镐功，拜参
知政事。已而疽发背。帝谓辅臣曰：“镐忠亮有劳，及其
未乱，思一见之。”临问恻然曰：“方赖卿谋国事，何遽被
疾？”镐气惫，犹能顿首谢。翌日卒，谥文烈。镐端挺寡言，
所至安静有体，而遇事不苟，为世所推重。王则者，本
涿州人。岁饥，流至恩州，自卖为人牧羊，后隶宣毅军
为小校。恩、冀俗妖幻，相与习《五龙滴泪》等经及图谶
诸书，言释迦佛衰谢，弥勒“佛当持世。”初则去涿母，与
之诀别，刺“福”字于其背以为记。妖人因妄传字隐起，
争信事之。而州吏张峦、卜吉主其谋，党连德、齐诸州，
约以庆历八年正旦断澶州浮梁，乱河北。会其党潘
方净以书谒北京留守贾昌朝，事觉被执，故不待期，
亟以七年冬至叛。时知州张得一方与官，谒天庆观，
则率其徒劫库兵，得一，走保骁捷营。贼焚门，执得一，
囚之。兵马都监、内殿承制田斌以从卒巷斗，不胜而
出，城扉阖。提点刑狱田京、任黄裳持印弃其家，缒城
出保南关。贼从通判董元亨取军资、库钥，元亨拒之，
杀元亨。又出狱囚，囚有憾司理参军王奖者，遂杀奖。
既而节度判官李浩、清河令齐开、主簿王湙皆被害，
则僭号东平郡王。以张峦为宰相，卜吉为枢密使，建
国曰安阳，榜所居门曰中京，居室厩库皆立名号，改
年曰得圣，以十二月为正月。百姓年十二以上，七十
以下，皆涅其面曰“宜军破赵得胜。”旗帜号令，率以佛
为称。城以一楼为一州，书州名，皆补其徒为州，每面
置一总管。然缒城下者日众，于是令守者伍伍为保，
一人缒，馀悉斩。有州民汪文庆、郭斌、赵宗本、汪顺者，
自城上系书射镐帐，约为内应，夜垂緪以引官军，既

等复缒而下。是夜，城几克。则期正月十四日出要劫
契丹使，谍者以告，镐遣殿侍安素伏兵西门，贼果以
数百人夜出，伏发皆就获。城峻不可攻，乃为距𬮱，将
成，为贼所焚，遂即南城为地道，日攻其北，牵制之。及
文彦博至，穴通城中，选壮士中夜由地道入。众登城，
贼纵火牛，官军以枪中牛鼻，牛还攻之，城大溃，开东
门遁。阁门祗候张𬘡缘壕与战，死之。总管王信捕得，
“则其馀众保村舍，皆焚死，槛送则京师支解以徇则
叛。”凡六十六日。